钦定古今图书集成/明伦汇编/氏族典/第291卷 > 唐龙
## 钦定古今图书集成/明伦汇编/氏族典/第291卷 > 唐龙

按《明外史唐龙传》：“龙字虞佐，兰谿人。登正德三年进
士，除郯城知县。父丧，服除，征授御史，出按云南，再按江西。擢陕西提学副使，迁山西按察使，召为太仆卿。
嘉靖七年，改右佥都御史，总督漕运。召拜左副都御
史，历吏部左右侍郎。延绥告警，诏进龙兵部尚书，总
制三边军务。召为刑部尚书。考尚书六年满，加太子”
少保。以母老乞归侍养。久之，用荐起南京刑部尚书，
就改吏部。兵部尚书戴金罢，召龙代之。太庙成，加太
子太保，寻为吏部尚书。龙有才，居官著劳绩。及为吏
部，每事谘僚佐。年老多疾，辄为所欺。御史陈九德劾
前选郎高简罔上行私，杖简充军长辅，以不早言罢
职，龙黜为民。龙已有疾，舆出国门，卒。子汝楫，素谄事
严嵩，得第一人及第，官至左谕德。后坐嵩党，夺官。